# **Διεξαγωγή Εθνικής Δημόσιας Διαβούλευσης, σύμφωνα με το Άρθρο 17 του Ν. 4070/2012 (ΦΕΚ 82/Α/10.04.2012), και το άρθρο 6 της Οδηγίας 2002/21/ΕΚ, όπως τροποποιηθείσα ισχύει, αναφορικά με τη μεθοδολογία υπολογισμού των τιμών των προϊόντων των αγορών:**

# **Τερματικών τμημάτων Μισθωμένων Γραμμών χονδρικής [ΑΓΟΡΑ 4 Σύστασης Ευρωπαϊκής Επιτροπής του 2014],**

# **Ζευκτικών τμημάτων Μισθωμένων Γραμμών χονδρικής [ΑΓΟΡΑ 14, Σύστασης Ευρωπαϊκής Επιτροπής του 2003],**

# **που θα εφαρμοστεί ως προσωρινό μέτρο δυνάμει του άρθρου 45 παρ. 6 του Ν. 4070/2012, κατά το διάστημα από την θέση σε ισχύ της τελικής απόφασης της ΕΕΤΤ επί του 3ου κύκλου ανάλυσης των χονδρικών αγορών μισθωμένων γραμμών έως την υλοποίηση από την ΕΕΤΤ του/των bottom-up LRIC+ μοντέλων καθορισμού των τιμών Μισθωμένων Γραμμών χονδρικής, σύμφωνα με τα εκεί αναφερόμενα.**

Όλες οι παρατηρήσεις επί της Διαβούλευσης αυτής είναι ευπρόσδεκτες. Ωστόσο, θα διευκόλυνε το έργο της ΕΕΤΤ που συνίσταται στην ανάλυση των απαντήσεων, εάν οι παρατηρήσεις υποβάλλονταν με παραπομπή στον αριθμό της σχετικής παραγράφου του παρόντος εγγράφου.

Η παρούσα διαβούλευση εκκινεί **την Τρίτη, 17 Δεκεμβρίου 2019 και θα διαρκέσει έως την Τρίτη, 7 Ιανουαρίου 2020.** Οι ενδιαφερόμενοι καλούνται να υποβάλουν τις παρατηρήσεις τους γραπτώς και επώνυμα στη διεύθυνση της ΕΕΤΤ (Λεωφ. Κηφισίας 60, 15125 – Μαρούσι Αθήνα) καθώς και ηλεκτρονικά (σε επεξεργάσιμη μορφή) στη διεύθυνση [**market.analysis@eett.gr**](mailto:market.analysis@eett.gr), μέχρι και την **Τρίτη, 7 Ιανουαρίου 2020 και ώρα 15:00**.

Η ΕΕΤΤ εκτιμά ότι πολλά από τα ζητήματα που τίθενται στο παρόν έγγραφο πιθανόν να απαιτούν από κάποιους την παροχή εμπιστευτικών πληροφοριών προς υποστήριξη των παρατηρήσεών τους. Οι συμμετέχοντες θα πρέπει να προσδιορίζουν σαφώς το τμήμα των απαντήσεων που είναι εμπιστευτικό και, εάν είναι εφικτό, να το παρέχουν σε χωριστό παράρτημα της απάντησής τους. Η ΕΕΤΤ θα διαχειριστεί τις πληροφορίες αυτές ως αυστηρά εμπιστευτικές.

**Ι. ΜΕΘΟΔΟΛΟΓΙΑ ΠΡΟΣΔΙΟΡΙΣΜΟΥ ΠΕΡΙΘΩΡΙΟΥ ΧΟΝΔΡΙΚΗΣ ΛΙΑΝΙΚΗΣ ΜΙΣΘΩΜΕΝΩΝ ΓΡΑΜΜΩΝ**

1. Ο καθορισμός του περιθωρίου μεταξύ χονδρικής και λιανικής μισθωμένων γραμμών θα γίνει με χρήση κατάλληλων στοιχείων από το κοστολογικό σύστημα του ΟΤΕ, απ’ όπου θα εξαχθούν τα κόστη λιανικής που σχετίζονται με τη διάθεση υπηρεσιών μισθωμένων γραμμών λιανικής, αξιοποιώντας ταυτόχρονα και στοιχεία Μισθωμένων Γραμμών λιανικής/χονδρικής των εναλλακτικών παρόχων, που θα ζητηθούν σύμφωνα με τα οριζόμενα στις επόμενη ενότητα. Το περιθώριο θα εκφράζεται ως ποσοστό επί των τιμών λιανικής (για παράδειγμα εάν το περιθώριο είναι 10% και η τιμή λιανικής ενός τύπου ΜΓ είναι €500, τότε η τιμή χονδρικής του εν λόγω προϊόντος θα πρέπει να είναι το πολύ €450).
2. Το περιθώριο λιανικής επαναπροσδιορίζεται εάν κριθεί αναγκαίο από την ΕΕΤΤ, ή μετά από αιτιολογημένο αίτημα του ΟΤΕ ή κάποιου άλλου παρόχου.

**ΙΙ. ΜΕΘΟΔΟΛΟΓΙΑ ΠΡΟΣΔΙΟΡΙΣΜΟΥ ΧΟΝΔΡΙΚΩΝ ΤΙΜΩΝ ΤΕΡΜΑΤΙΚΩΝ ΚΑΙ ΖΕΥΚΤΙΚΩΝ ΚΥΚΛΩΜΑΤΩΝ ΜΙΣΘΩΜΕΝΩΝ ΓΡΑΜΜΩΝ**

1. ΑΝΑΛΟΓΙΚΑ ΚΥΚΛΩΜΑΤΑ ΚΑΙ ΨΗΦΙΑΚΑ SDH/PDH

Οι τιμές των αναλογικών κυκλωμάτων χονδρικής, καθώς και των ψηφιακών κυκλωμάτων τεχνολογίας PDH/SDH θα συνεχίζουν να υπολογίζονται από το μοντέλο top-down LRIC+ του ΟΤΕ.

1. ΨΗΦΙΑΚΑ ΚΥΚΛΩΜΑΤΑ ETHERNET, DIA και IP VPN ΓΙΑ ΤΑ ΟΠΟΙΑ ΥΠΑΡΧΟΥΝ ΠΡΟΪΟΝΤΑ ΧΟΝΔΡΙΚΗΣ
2. Η ΕΕΤΤ θα ζητήσει από τον ΟΤΕ και τους μεγάλους παρόχους που δραστηριοποιούνται στην αγορά αναλυτικές πληροφορίες[[1]](#footnote-1) για τις ΜΓ που παρέχουν σε επίπεδο λιανικής και χονδρικής. Συγκεκριμένα, η ΕΕΤΤ θα ζητήσει από τους εναλλακτικούς παρόχους για τις μεγαλύτερες λιανικές συμβάσεις, οι οποίες συγκεντρωτικά περιέχουν ένα σημαντικό ποσοστό (π.χ. 30% ή 50%) των γραμμών λιανικής, τις ακόλουθες πληροφορίες:
   1. Συνολική αξία (έσοδο) σύμβασης
   2. Αξία (έσοδο) των υπηρεσιών ΜΓ λιανικής που περιλαμβάνονται στη σύμβαση
   3. Κατηγορίες υπηρεσιών/προϊόντων ΜΓ λιανικής που περιλαμβάνονται στη σύμβαση
   4. Για κάθε κατηγορία κυκλωμάτων τη μέση τιμή για το σύνολο των κυκλωμάτων, το φυσικό μέσο μετάδοσης, την τεχνολογία, τη χωρητικότητα, τον αριθμό των κυκλωμάτων στη συγκεκριμένη κατηγορία, το μέσο μήκος κυκλώματος, την τιμή ανά άκρο, την τιμή ανά χλμ, αριθμό άκρων, το μέσο αριθμό χιλιομέτρων, το αντίστοιχο προϊόν χονδρικής του ΟΤΕ, καθώς και την τιμή του.
   5. Ειδικά για τα ασύρματα κυκλώματα, θα παρέχεται επιπλέον η πληροφορία αναφορικά με το μέσο μετάδοσης του ζευκτικού τμήματός τους, ενώ δεν θα υποβάλλονται πληροφορίες αναφορικά με το αντίστοιχο προϊόν χονδρικής του ΟΤΕ.
   6. Αντίστοιχες πληροφορίες θα δίνονται για τα κυκλώματα σε χονδρικό επίπεδο για τους 5 μεγαλύτερους από άποψη ύψους σύμβασης χονδρικούς πελάτες για τα προϊόντα του πίνακα λιανικής.
3. Αντίστοιχες πληροφορίες θα κληθεί να υποβάλει και ο ΟΤΕ για τα κυκλώματα λιανικής του, αλλά στην περίπτωσή του ανά κύκλωμα και όχι συνολικά ανά κατηγορία κυκλωμάτων. Για τις πληροφορίες που απαιτούνται για τα κυκλώματα χονδρικής του ΟΤΕ θα χρησιμοποιηθεί ο εγκεκριμένος από την ΕΕΤΤ τιμοκατάλογός του. Επίσης, ο ΟΤΕ θα συμπεριλάβει πληροφορίες για την ύπαρξη ή όχι advance SLA.
4. Η ΕΕΤΤ με βάση τα στοιχεία του ΟΤΕ θα συγκρίνει τα συνολικά έσοδα λιανικής με τα αντίστοιχα κόστη χονδρικής ώστε να ελέγξει εάν η διαφορά αντιστοιχεί στο εγκεκριμένο από την ΕΕΤΤ περιθώριο λιανικής (ενότητα Ι). Σε περίπτωση που το κόστος χονδρικής δεν απέχει τουλάχιστον όσο το περιθώριο λιανικής από τα λιανικά έσοδα, προσδιορίζεται το ποσοστό απόκλισης και προσαρμόζονται όλες οι υπολογισμένες από τον κοστολογικό έλεγχο του ΟΤΕ τιμές υπηρεσιών και προϊόντων χονδρικής κατά το συγκεκριμένο ποσοστό. Ειδικότερα, το ποσοστό απόκλισης είναι το ποσοστό που πρέπει να αφαιρεθεί από τις υπολογισμένες από τον κοστολογικό έλεγχο του ΟΤΕ τιμές και προσδιορίζεται ως:

Γ. ΨΗΦΙΑΚΑ ΚΥΚΛΩΜΑΤΑ ETHERNET, DIA και IP VPN ΓΙΑ ΤΑ ΟΠΟΙΑ ΔΕΝ ΥΠΑΡΧΟΥΝ ΠΡΟΪΟΝΤΑ ΧΟΝΔΡΙΚΗΣ

1. Ο ΟΤΕ υποβάλει λίστα με τα προϊόντα και υπηρεσίες λιανικών μισθωμένων γραμμών για τα οποία δεν υπάρχει αντίστοιχο προϊόν χονδρικής.
2. Ο ΟΤΕ καλείται να υποβάλει αναλυτικές πληροφορίες για τις μεγαλύτερες λιανικές συμβάσεις, οι οποίες συγκεντρωτικά περιέχουν ένα σημαντικό ποσοστό (π.χ. 30% ή 50%) των γραμμών λιανικής, αντίστοιχες με αυτές της περίπτωσης Β.Ι, ανωτέρω
3. Η ΕΕΤΤ υπολογίζει τη μέση λιανική τιμή ανά κατηγορία κυκλώματος και υπολογίζει την αντίστοιχη τιμή χονδρικής αφαιρώντας το περιθώριο λιανικής.

Δ. ΥΠΟΛΟΓΙΣΜΟΣ ΤΙΜΩΝ ΧΟΝΔΡΙΚΗΣ ΑΠΟ ΤΗΝ ΕΚΔΟΣΗ ΤΗΣ ΑΠΟΦΑΣΗΣ ΤΗΣ ΕΕΤΤ ΜΕΧΡΙ ΤΟΝ ΚΑΘΟΡΙΣΜΟ ΤΩΝ ΕΝΔΙΑΜΕΣΩΝ ΤΙΜΩΝ

1. Οι τιμές των προϊόντων ΜΓ χονδρικής θα εξακολουθήσουν να προσδιορίζονται με βάση το εγκεκριμένο από την ΕΕΤΤ κοστολογικό σύστημα του ΟΤΕ για το έτος 2019.
2. Προϊόντα τα οποία είναι νέα, σύμφωνα με τον καινούργιο ορισμό αγοράς, ο ΟΤΕ είτε θα υποβάλει σχετικά μοντέλα bottom-up, τα οποία θα ελέγξει και εγκρίνει η ΕΕΤΤ, ή τις τιμές λιανικής και θα προτείνει ένα κατάλληλο “minus”, το οποίο θα ελέγξει και εγκρίνει η ΕΕΤΤ, ώστε να καθίσταται δυνατή η εφαρμογή μεθοδολογίας “retail minus”.

1. Επισυνάπτονται υποδείγματα των πινάκων που οφείλουν να συμπληρώσουν ο ΟΤΕ και οι εναλλακτικοί πάροχοι [↑](#footnote-ref-1)